Keskustelu:Figma

message: Ehdotetaas lupaavaksi tämä kerralla kirjoitettu artikkeli. Eli Figma ry on pelialan maahantuojien etujärjestö ja näkyvin asia mitä se tekee on, että se julkaisee tilastoja pelimyynnistä ja pelimarkkinoiden koosta. Lisäksi toiminta on etujärjestötoimintaa eli se antaa lausuntoja lakien valmisteluun jne. Perustiedot kaiketi tuosta löytyy vaikka artikkeli onkin vähän lyhyt, mutta toisaalta pulju ei pidä itsestään sen suurempaa meteliä joten mitäpä sitä vettä kivestä puristamaan.  --Zache 20. heinäkuuta 2010 kello 00.01 (EEST)
replies: text: Lyhyt on. Väkisin ei toki kannata puristaa, mutta voisiko noista tilastoista ja listasta olla pari riviä tarkemmin, jos se kerran kuitenkin on näkyvintä toimintaa? Gaalastakin voisi kenties kertoa enemmän.--Tanár 21. heinäkuuta 2010 kello 16.16 (EEST)
replies: text: :Liian lyhyt, on pidempiä tynkiäkin. Ei mitään historiaa tms? Hallitus/johto?  --Lakritsa 22. heinäkuuta 2010 kello 15.48 (EEST)
replies: text: ::Kyllä mie tälläisenään kannatan, jos historiaa ei pahemmin ole. --Lakritsa 23. heinäkuuta 2010 kello 15.26 (EEST)
On siinä viilattavaa: ainakin isoja kirjaimia pienemmiksi, ne hyökkää silmille, päiväykset muoton xx. xkuuta. xxxx. Itse tykkään sanoa "toiminnanjohtaja on" enkä koukeroisesti "toiminnanjohtajana toimii". Muutakin pientä. Ja pituutta tietysti vähän enemmän, jos asiaa löytyy. Palaan tuonnempana asiaan. --Ulrika 23. heinäkuuta 2010 kello 10.49 (EEST)
Fiksasin kieltä vähän ja tiivistin. Gaalasta ja hallinnosta on tullut vähän enemmän asiaa, joten eiköhän tässä ole perustiedot kasassa, kun ei historiaakaan puljulla kovin paljoa ole. Kannatan lupaavaksi.--Tanár 23. heinäkuuta 2010 kello 12.01 (EEST)
 Yllättävän huolimatonta työtä. Artikkelissa oleva sitaatti kertoo että yhdistys on pikemminkin pikkupoikien leikkikenttä kuin asiallinen ammatillinen järjestö. En kannata. --Ulrika 23. heinäkuuta 2010 kello 13.16 (EEST)

text: ks. Ylen uutinen ja siitä kohta "Kotimaisella pelialla on kasvot kateissa?". MoonTV:n videoraportti sanoo kanssa samaa. Eli tapahtuman luonne on se, että kaupallisen puolen pukumiehet pönöttää eikä se nyt ole hirveän ihmeellistä kun on kyse pelialan maahantuojien kutsuvierastapahtumasta jossa palkitaan kaupallisista saavutuksista. Minusta pelit.fi:n lainaus kiteyttää tapahtuman luonteen hyvin. --Zache 23. heinäkuuta 2010 kello 13.35 (EEST)
replies: text: :Jos haluat profiloida yhdistyksen tuolla kommentilla – sillähän se nyt profiloituu – hämmästelen. Artikkeli käsittelee yhdistystä, mutta valitset tuollaisen murrosikäisen kommentin sen tunnuslauseeksi. Mutta jos se kerran kuvastaa Figman luonnetta ja perusolemusta, niin siitä vaan. --Ulrika 23. heinäkuuta 2010 kello 16.35 (EEST)
replies: text: :: Vaihdoin sitaatin Ylen uutisesta otettuun. Se on hieman pidempi, mutta ehkä se tuo kontekstia vähän paremmin esille. --Zache 23. heinäkuuta 2010 kello 17.52 (EEST)
replies: text: :::Sitaatti sopii paremmin uutisaineistoon kuin tietosanakirjaan. Tuntuu irralliselta ja ajankohtaiskorostukselta eli resentismiltä. --Thi 23. heinäkuuta 2010 kello 20.35 (EEST)

text: Ja jos joku ihmettelee miksi tästä tulee olla suomenkielisessä wikipediassa artikkeli niin peliteollisuus on bisneksenä isompi kuin suomen musiikki tai elokuvateollisuus ja Figma on peliteollisuuden etujärjestöistä se isoin. . --Zache 23. heinäkuuta 2010 kello 13.38 (EEST)
Valitseeko järjestö pelinaisia? --Thi 23. heinäkuuta 2010 kello 20.37 (EEST)

text: "Pelimies 				on henkilö, mies tai nainen, joka pelaamisellaan tuottaa riemua 				itselleen ja kanssaihmisilleen." On näiden määritelmä pelimiespalkinnon saajasta eli sukupuolesta riippumatta se on pelimies. (lähde)--Zache 23. heinäkuuta 2010 kello 21.48 (EEST)
Wikitykset sanoille digitaalisten, multimediatallenteiden, peleistä (laitan asiantuntijan tehtäväksi, niin menevät oikein). Joissakin viitteissä mainitaan tiedote-sana ja pvm kahdesti. Aiheesta muualle -osioon kotisivut. --Thi 26. heinäkuuta 2010 kello 19.49 (EEST)
Eiköhän tämä ollut tässä. Merkkaan lupaavaksi. --Zache 28. heinäkuuta 2010 kello 16.02 (EEST)
</div>
thread_title: Lupaava artikkeli -ehdotus

message: Oikeastaan tässä tulee kielenhuoltajille kaksi kysymystä nimestä. Ensimmäinen liittyy suomenkieleen ja toinen meidän käytäntöihin.
;Kysymys 1 - Kuuluuko nimi lyhentää muotoon Figma vai FIGMA?
Järjestön PRH:n yhdistysnetistä löytyvä virallinen nimi on "Suomen peliohjelmisto- ja multimediayhdistys - FIGMA ry" jossa sana FIGMA tulee järjestön englanninkielisestä nimestä Finnish Games and         Multimedia Association.
Kielitoimiston nimiopas vuodelta 2008 sanoo yhdistysten nimistä seuraavaa (tiivistelmä omani):
Yhdistykset nimetään sen mukaan miten ne on rekisteröity tai sen mukaan mikä on niiden itsensä käyttämä muoto. Jos kumpaakaan ei ole mahdollista selvittää niin nimen voi normalisoida Suomen kielen normien mukaiseksi tai kohteliaisuussyistä kirjoittaa kaikki sanat isolla ( Suomessa perinteinen tapa nimetä yhdistykset on ollut kirjoittaa kaikki sanat isolla esim. Suomalaisen Kirjallisuuden Seura. ) Suositus perustuu Suomen kielen lautakunnan 1978 antamaan suositukseen siitä, että yksityisten seurojen, liittojen, liikkeiden ja yhdistysten nimet kirjoitetaan niin kuin ne on rekisteröity. Uusia nimiä luodessa tulisi kuitenkin olla ainoastaan nimen ensimmäinen sana isolla.
Elikäs jos oletetaan, että FIGMA on lyhenne englanninkielisistä sanoista niin se tulisi isolla. Jos taas Figma on lyhenne  suomenkielisestä nimestä, niin meneekö se silloinkaan Kotuksen yritysnimien normalisointisääntöjen mukaan? Ainakaan pitkässä muodossa se ei mene, koska Kotuksen nimiopas on suhteellisen yksiselitteinen sen suhteen että suositaan sitä muotoa jota järjestö itse käyttää.
Pääsääntöisesti uutismedia ja järjestö itse käyttää muotoa FIGMA (esim. Yle, Afterdawn.) Poikkeuksena Digitoday joka käyttää järjestelmällisesti muotoa Figma.
; Kysymys 2 - Pitäisikö yhdistysartikkeleiden nimet olla pitkässä vai lyhyessä muodossa?
Käytännössä artikkelien nimet menee täällä aika arpoen ja ainoa yhtenäinen sääntö tuntuisi olevan, että "Oy", "ry" jne päätteitä ei pistetä artikkeleiden nimiin, mutta muuten on aika sekalaista seurakuntaa. Artikkelin nimi -ohje sanoo että Artikkeli nimetään sen mukaan, miten yritystä tai yhteisöä useimmin käyttökielessä kutsutaan. joten sikäli Ulrikan uudelleen nimeäminen oli ihan oikein. Vähän hassulta kuitenkin tuntuu, että otsikossa on avaamaton lyhenne kun samalla tietolaatikossa ja määritelmässä se on pitkässä muodossa. --Zache 23. heinäkuuta 2010 kello 14.05 (EEST)
replies: text: Kysymyksesi tulevat minun muokkausteni johdosta. Käytännössä - ja muistaakseni Kielitoimiston ohjeissakin - on niin, että jos nimeä ei lausuta kirjaimittain vaan sanana, se kirjoitetaan pienillä kirjaimilla Figma. Sen sijaan selvät lyhenteet, kuten UNHCR, kirjoitetaan isoilla. Yritysten ja järjestöjen nimistä karsitaan kaikki epäolennainen pois, ja niistä käytetään yleisesti viestimissä käytettyä muotoa, esim. ei: Kustannusosakeyhtiö Tammi, vaan: Tammi, samoin ei: Suomen peliohjelmisto- ja multimediayhdistys Figma, vaan: Figma. --Ulrika 23. heinäkuuta 2010 kello 14.20 (EEST)

text: Lisäys vielä: on ilman muuta selvä, että yritykset ja järjestöt haluaisivat nimensä kirjoitettavaksi MAHDOLLISIMMAN ISOLLA, jotta se erottuisi tekstissä, mutta tästä on jo aiemmin käyty niin monta vääntöä, ettei enää kannattaisi. --Ulrika 23. heinäkuuta 2010 kello 14.25 (EEST)
replies: text: : Ihan hyvä vastaus ja juu kysymys oli sinulle, koska tiesin saavani perustellun vastauksen, mutta myös Tanarille jonka olettaisin osaavan myös vastata.  no mutta jatkan vielä; miksi Valtion elokuvatarkastamo lyhennetään muotoon VET eikä Vet tai Suomen audiovisuaalisen alan tuottajat - SATU ry muotoon SATU ? Ne molemmat lausutaan selkeästi äänteinä/sanoina eikä kirjaimina.

text: : Pitkässä muodossa olet muuten väärässä (ainakin jos kielitoimistoon vedotaan) eli järjestön nimiä ei ensisijaisesti kuulu normalisoida vaan se kuuluisi kirjoittaa niin kuin se on rekisteröity.  --Zache 23. heinäkuuta 2010 kello 14.42 (EEST)
replies: text: ::Noihin Satuihin ja muihin en oikein osaa vastata kuin arvaamalla: Satu on painottunut muussa merkityksessä niin voimakkaasti. Ehkä VET, jos kerran sitä käytetään, on niin lyhyt, että se koetaan kirjainlyhenteeksi. Yleisesti luullaan myös että YLE pitää kirjoittaa isolla, mutta sehän ei ole kirjainlyhenne sanoista, vaan yhdyssanan alkuosa. Yle käyttää logona YLEä, mutta normaalikäytössä pienikirjaiminen muoto on oikea, ellei sitten sanota virallisesti Yleisradio. Wikipedian käytäntönä on, että yrityksistä ym. käytetään yleisesti mediassa käytettyä - siis pääasiassa lyhyttä - muotoa. Monien yritysten nimiin kuuluu OY, Oy, Oyj, Osuuskunta, yhdistys, rekisteröity yhdistys etc, mutta ne jätetään suosiolla pois, mikä on järkevää. Mutta eivät nämä kieliasiat aina ole niin kiveenhakattuja. --Ulrika 23. heinäkuuta 2010 kello 14.56 (EEST)

text: ::Kielenhuollon kannalta asia on periaatteessa aika yksinkertainen. On olemassa kahdenlaisia lyhenteitä: isokirjainlyhenteitä (FIGMA) ja lyhennesanoja (Figma). Edellisten ajatellaan olevan sanojen alkukirjaimia ja ne luetaan kirjaimittain (ja taivutuksessa tulee kaksoispiste, esim. FIGMA:n), jälkimmäiset taas luetaan sanoina ja ne taipuvat normaalisti (Figman). Olen Ulrikan kanssa periaatteessa samaa mieltä, eli koska sana äännetään "figma" se pitäisi myös kirjoittaa Figma. Miksi tämä periaate ei toimi?--Tanár 23. heinäkuuta 2010 kello 15.19 (EEST)

text: ::Ensinnäkin siksi, että tutut lyhenteet tuppaavat muuttumaan lyhennesanoiksi (USA "uu-äs-aa" > Usa, NATO > Nato jne.), ja niitä ei enää ajatella edes lyhenteiksi. AIDS ~ aids lienee matkalla samaan suuntaan. Toisekseen ihmiset ääntävät sanat miten sattuu, Kielitoimiston ohjeista välittämättä, ja usein on helpompi lausua lyhenne yhtenä sanana kuin kirjaimia luettelemalla. Vaikka kuinka kirjoitettaisiin FIGMA niin ihmiset silti sanovat "figma" ennemmin kuin "äf-ii-gee-äm-aa". Yksi pointti on se, että isoilla kirjaimilla voidaan tuoda esille, että sana on lyhenne, esim. SATU. Jos se olisi "Satu" niin se sekaantuisi Satu-nimeen. Usein lyhenteistä tehdään tarkoituksella sellaisia, että ne olisi helppo ääntää, ja sitten ne muistuttavat muita sanoja. Mutta sitten tähän tosiaan liittyy vielä ikuisuuskysymys sitä, pitäisikö yhdistyksistä, firmoista, järjestöistä sun muista käyttää niiden itsensä käyttämiä vai kielenhuollon suosittamia nimiä. Se on sellainen soppa, että siihen en pistä lusikkaani minä. Siksi en yleensä näitä viitsi korjailla.--Tanár 23. heinäkuuta 2010 kello 15.19 (EEST)
replies: text: ::: Tämä selvä (eli se on sitten Figma) Tosin olen yhä sitä mieltä että tuon pitkässä muodossa olevan nimen pitäisi mennä niin kuin se on rekisteröity, mutta en rupea sitä muuttelemaan. Kiitokset molemmille vastauksesta. --Zache 23. heinäkuuta 2010 kello 22.43 (EEST)
thread_title:  Figma vai FIGMA? 

message: Ylen linkissä (joka muuten on luvattoman huonosti kirjoitettu, vähän kuin urheiluartikkelit) mainitaan jostakin ÄKT:n ja FIGMAn tappelusta. Mikä se on? Siitä olisi hyvä saada tekstiä, ettei ole pelkkää hymistelyä. Lisää tekstiä muutenkin, niin kannatan. En vain osaa sanoa mistä sitä tekstiä pitää tehdä, koska en ole alan harrastaja. --Ulrika 24. heinäkuuta 2010 kello 15.17 (EEST)
replies: text: Ilmeisesti viitattiin näennäiseen kilpailuun siitä, myykö musiikki- vai peliala enemmän tallenteita. --Thi 24. heinäkuuta 2010 kello 15.22 (EEST)
thread_title:  ÄKT ja FIGMA tappelevat? 

message: Kuva kyöpeli- tai aapeli-palkinnosta olis kiva. Tai ylipäätänsä vaikka gaalasta. --Zache 28. heinäkuuta 2010 kello 16.04 (EEST)
thread_title:  Kuva olis kiva

message: Ilmeisesti pelimarkkinoiden euro- ja kappalemääräinen tilastointi on siirtynyt pohjoismaiselle tasolle ja ANGI:lle. (ks. nordic_game_sales_2013.pdf) eikä FIGMA julkaise enää vertailukelpoisia lukuja. Nyrkkisääntönä voidaan pitää sitä, että vuoden 2011 jälkeen kivijalkakauppa ja fyysisten pakettien myynti laskenut sekä euro, että kappalemääräisesti. Pelimyynnin kokonaissumma on kaiketi kuitenkin kasvanut, koska digitaalinen myynti on tullut tilalle.-Zache (keskustelu) 25. joulukuuta 2014 kello 20.21 (EET)
thread_title:  Pelimarkkinoiden koko Suomessa vuoden 2011 jälkeen 

message: Tuossa tilasto-osiossa taitaa olla hieman vikaa myydyimpien pelien osalta. Esim. en usko, että Grand Theft Auto: San Andreasia olisi myyty vuonna 2009, viisi vuotta ilmestymisensä jälkeen, 123 745 kappaletta, vaan tuo on pelin kokonaismyynti vuosilta 2004–2009 ja tuolla kokonaismyynnillä se on vuonna 2009 saavuttanut moninkertaista platinaa -rajan. Näin ollen GTA: San Andreas tuskin on ollut vuoden 2009 myydyin peli, vaan myynti on saattanut olla ihan vaikka vain muutamia tuhansia.
Tarkkoja vuosikohtaisia tilastoja ei ilmeisesti ole edes julkaistu, on vain nuo platina- ja kultarajan ylitykset kokonaismyyntimäärineen. Siksi muuttaisin artikkelin taulukon kertomaan kunkin vuoden myydyimmästä uutuuspelistä. Tämä tuottaisi aiempien vuosien osalta hieman työtä, sillä esim. vuoden 2009 platina- ja kultapelilistasta puuttuu julkaisuvuodet, jotka pitäisi tarkastaa muualta. Vuoden 2011 listassa julkaisuvuosi mainitaan, ja vuodesta 2012 alkaen uutuuspelit ja aiemmin julkaistut on erotettu. –Kooma (keskustelu) 20. tammikuuta 2015 kello 12.04 (EET)
replies: text: Juu, näin tuo näyttäisi olevan. Jos haluat ja jaksat muuttaa tuon ehdottamallasi tavalla olevaksi niin siitä vain. --Zache (keskustelu) 20. tammikuuta 2015 kello 14.08 (EET)
thread_title:  Vuoden myydyin peli